शीर्षक: मासिक पाळीसाठी सुट्टी घेतल्यास महिलांचा फायदा की नुकसान?\nवरील काल्पनिक लेखाचे शीर्षक दिल्यास, लेखाची कल्पना करा.\n
तर दुसऱ्या बाजूला "मासिक पाळीच्या दिवशी त्रास होत असल्यास पगारी सुट्टी घेण्याचा महिलांचा अधिकार आहे. ही एक नैसर्गिक गोष्ट आहे. त्यामुळे जर महिला वेदना सहन करत असतील, मासिक पाळीत सलग 8-9 नऊ तास काम करणं तिला शक्य नसेल तर तिला सुट्टी देणे हे योग्यच आहे. एका दिवसामुळे महिला मागे पडणार नाहीत,"  असं मत अभिनेत्री जुई गडकरी यांनी व्यक्त केलंय. 

या दोन्ही मतांची चर्चा करण्याचं कारण म्हणजे सध्या महिलांमध्ये कामाच्या ठिकाणी मासिक पाळीसाठी सुट्टी मिळवण्यावरून बराच वाद सुरू आहे.

त्याच कारण ठरला तो झोमॅटो कंपनीकडून जाहीर झालेला 'महिलांना मासिक पाळीसाठी सुट्टी घेता येईल' हा  निर्णय. मग काय हा निर्णय समोर आला आणि सोशल मीडियावर नव्याने चर्चेला सुरुवात झाली.

तेव्हा महिलांना अशी सुट्टी दिल्यास खरंच कामाच्या ठिकाणी स्त्री-पुरुष असमानता वाढेल का?  यामुळे महिलांच्या संधी कमी होतील का?  की महिलांचा यामुळे फायदा होईल? खासगी कंपन्यांचा याकडे पाहण्याचा दृष्टीकोन काय आहे? स्त्रीरोगतज्ज्ञ याविषयी काय सल्ला देतात?  तरुण मुलींना, महिलांना, गृहीणींना काय वाटतं? याविषयीचे सर्व दृष्टीकोन आपण या लेखात पाहणार आहोत.

वादाला कुठून सुरूवात झाली?

जगभरात काही मोजक्या कंपन्यांकडून यापूर्वीही महिलांना कामाच्या ठिकाणी मासिक पाळीसाठी सुट्टी देण्याचा निर्णय घेण्यात आला आहे. पण कोरोना संकट काळात झोमॅटोसारख्या नामांकीत कंपनीकडून असा निर्णय जाहीर झाल्याने त्याबाबत ट्विटर, फेसबुक, वॉट्सअप, इन्स्टाग्राम अशा सोशल मीडिया अॅप्सवर चर्चा होतेय.

झोमॅटोकडून सर्व कर्मचाऱ्यांना यासंदर्भात एक मेल पाठवण्यात आला. मासिक पाळीदरम्यान सुट्टी मागण्यास कोणताही संकोच किंवा लाज बाळगायला नको, असं झोमॅटोचे मुख्य कार्यकारी अधिकारी दीपिंदर गोयल यांनी म्हटलंय.

अशी सुट्टी मागताना तुमच्यासोबत गैरव्यवहार झाला किंवा कुणीही याबाबत आक्षेपार्ह संवाद साधला तर त्याविरोधात महिला तक्रार करू शकतात, असंही या मेलमध्ये नमूद करण्यात आलंय. पण या सुट्टीचा गैरवापर करू नका अशा स्पष्ट सूचना देण्यात आल्या आहेत.

भारतात यापूर्वी मुंबईतल्या कल्चर मशीन, गुढगावच्या गोजूप आणि कोलकात्यातील फ्लायमायबिज नावाच्या कंपनीने हा निर्णय घेतल्याचे समोर आलं होतं.

मासिक पाळीच्या सुट्टीवरून महिलांमध्येच मतभेद

महिलांना अशी सुट्टी मिळायला हवी की नको? यावरून महिलांमध्येही दोन गट आहेत. या निर्णयाचं समर्थन करणारा एक गट...